L 303/14
LV
Eiropas Savienības Oficiālais Vēstnesis
23.11.2022.
(21)
ZZTEK norādīto iemeslu dēļ, kuriem Komisija piekrīt, atbrīvojums būtu jāpiešķir līdz 2023. gada 31. decembrim.
(22)
Ar Deleģētās regulas (ES) 2020/2015 13. panta 1. punkta f) apakšpunktu līdz 2022. gada 31. decembrim tika piešķirts de minimis atbrīvojums attiecībā uz kaproīdām (Caprus aper), ko ICES 7.b, 7.c un 7.f–7.k rajonā nozvejoja ar kuģiem, kuri izmanto grunts traļus.
(23)
Kopīgajā ieteikumā prasīts šā atbrīvojuma pagarinājums līdz 2023. gada 31. decembrim.
(24)
ZZTEK atzina, ka zvejas rīku pārbaude, lai uzlabotu selektivitāti tikai attiecībā uz kaproīdām, rada problēmas.
Tāpēc ZZTEK norādīja, ka būs grūti vēl vairāk uzlabot selektivitāti attiecībā uz šo sugu un ka to būs sarežģīti panākt, attiecīgajām zvejas flotēm neradot nesamērīgas izmaksas.
(25)
ZZTEK norādīto iemeslu dēļ, kuriem Komisija piekrīt, atbrīvojums būtu jāpiešķir līdz 2023. gada 31. decembrim.
(26)
Ar Deleģētās regulas (ES) 2020/2015 13. panta 1. punkta d) apakšpunktu līdz 2022. gada 31. decembrim tika piešķirts de minimis atbrīvojums attiecībā uz pikšu (Melanogrammus aeglefinus) – ne vairāk kā 5 % no šīs sugas gada kopējās nozvejas, kuru: — ICES 7.b, 7.c un 7.e–7.k rajonā guvuši kuģi, kas izmanto kādu no grunts traļiem un zvejas vadiem (OTB, OTT, OT, PTB, PT, SSC, SDN SPR, SX, SV, TBN, TBS, TB, TX), kuru linuma acs izmērs ir 100 mm vai lielāks, un ja nozvejā ir ne vairāk kā 30 % Norvēģijas omāra un netiek izmantoti rāmja traļi, — ICES 7.b, 7.c un 7.e–7.k rajonā guvuši kuģi, kas izmanto zvejas rīku, kura linuma acs izmērs ir 80 mm vai lielāks, un ja nozvejā ir vairāk nekā 30 % Norvēģijas omāra, — ICES 7.b, 7.c un 7.e–7.k rajonā guvuši kuģi, kas izmanto rāmja traļus, kuru linuma acs izmērs ir 80 mm vai lielāks, un kas līdztekus izmanto flāmu plātni.
(27)
Kopīgajā ieteikumā prasīts šā atbrīvojuma pagarinājums līdz 2023. gada 31. decembrim.
(28)
ZZTEK ņēma vērā gan ZRŪ dalībvalstu pastāvīgos centienus uzlabot selektivitāti relevantajās zvejniecībās, gan selektīvāku zvejas rīku ieviešanu Ķeltu jūrā.
ZZTEK arī ņēma vērā, ka būs grūti vēl vairāk uzlabot selektivitāti attiecībā uz šo sugu.
(29)
ZZTEK norādīto iemeslu dēļ, kuriem Komisija piekrīt, atbrīvojums būtu jāpiešķir līdz 2023. gada 31. decembrim.
Turklāt, lai nodrošinātu, ka šis atbrīvojums tiek stingri uzraudzīts, dalībvalstis tiek aicinātas nodrošināt stingru atbrīvojuma uzraudzību un apkopot relevantos ar izmetumiem saistītos datus, kas jāiesniedz Komisijai līdz 2023. gada 1. maijam.
(30)
Ar Deleģētās regulas (ES) 2020/2015 13. panta 1. punkta i) apakšpunktu līdz 2022. gada 31. decembrim tika piešķirts de minimis atbrīvojums attiecībā uz Ziemeļatlantijas argentīnu (Argentina silus), kuru nozvejojuši kuģi, kas ICES 5.b rajonā (ES ūdeņos) un 6. apakšapgabalā izmanto grunts traļus (OTT, OTB, TBS, TBN, TB, PTB, OT, PT, TX), kuru linuma acs izmērs ir 100 mm vai lielāks (TR1), – ne vairāk kā 0,6 % no šīs sugas gada kopējās nozvejas, kas minētajos apgabalos gūta ar jebkāda tipa zvejas rīkiem.
(31)
Kopīgajā ieteikumā prasīts šā atbrīvojuma pagarinājums līdz 2023. gada 31. decembrim.
(32)
ZZTEK norādīja, ka mazais izmetumu apjoms liecina par to, ka šā atbrīvojuma ietekme, visticamāk, ir maza.
Turklāt selektivitātes pasākumu uzlabojumus ir grūti panākt, neradot attiecīgajām zvejas flotēm nesamērīgas izmaksas.
ZZTEK norādīto iemeslu dēļ, kuriem Komisija piekrīt, atbrīvojums būtu jāpiešķir līdz 2023. gada 31. decembrim.
(33)
Ar Deleģētās regulas (ES) 2020/2015 13. panta 1. punkta j) apakšpunktu līdz 2022. gada 31. decembrim tika piešķirts de minimis atbrīvojums attiecībā uz stavridām (Trachurus spp.) – ne vairāk kā 3 % no šo sugu gada kopējās nozvejas, ko jauktu sugu demersālajās zvejniecībās ICES 6.
apakšapgabalā un ICES 7.b–7.k rajonā nozvejojuši kuģi, kuri izmanto grunts traļus, zvejas vadus un rāmja traļus (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX).